Unión del Pueblo Navarro (UPN) talde parlamentarioari atxikitako foru parlamentari Cristina López Mañero andreak 11-25/PES00402 galdera egin du, idatziz erantzun dakion, Leireko monasterioan BAI prestakuntza programa irakasteko Leireko beneditar komunitatearekin lankidetzan aritzeari buruz. Honako hau jakinarazten dio Nafarroako Gobernuko Unibertsitateko, Berrikuntzako eta Eraldaketa Digitaleko kontseilariak horren inguruan:
Leireko San Salbatore monasterioa Nafarroako Gobernuaren jabetzakoa da, 1937an orduko Foru Diputazioak eskuratu eta gero. 1954ko azaroan, monje beneditarrei usufruktuan laga zitzaien, eta haiek mantendu eta kudeatzen dute.
Alde horretatik, Nafarroako Gobernuak BAIko ordezkarien eta monje beneditarren arteko elkarrizketak erraztuz lagundu du, bi eragileek BAI programaren lehen urtea gune horretan emateko aukera azter dezaten.
Hori guztia jakinarazten dizut, Nafarroako Parlamentuko Erregelamenduaren 215. artikuluan xedatzen duena betez.

